Το Φεστιβάλ του Δήμου Αθηναίων

6ο Φεστιβάλ Αστυνομικής Λογοτεχνίας
2025-05-17 16:00 - 22:30 (Europe/Athens) | Πολεμικό Μουσείο, Ριζάρη 2-4, Αθήνα, Αθήνα, 106 75, Greece
Το 6ο Φεστιβάλ Αστυνομικής Λογοτεχνίας Agatha στην Αθήνα είναι γεγονός!

Η διοργάνωση-σταθμός για την ελληνική αστυνομική λογοτεχνία έρχεται ξανά, για έκτη συνεχόμενη χρονιά, να φέρει κοντά ανα-γνώστες, συγγραφείς και εκδότες στη μεγάλη γιορτή του βιβλίου.
Οι εργασίες του φεστιβάλ κορυφώνονται το τριήμερο 16, 17 και 18 Μαΐου 2025, στο Πολεμικό Μουσείο (Βασ. Σοφίας & Ριζάρη 2, Αθήνα).

Τιμές Εισιτηρίων:

Ημερήσιο 6€

Τριήμερο 14€

Αναλυτικό πρόγραμμα:

Σάββατο 17 Μαΐου – Μεγάλη Αίθουσα

16:00: Προβολές ταινιών μικρού μήκους

Θα προβληθούν οι ταινίες:

CLEANER Συγγραφέας / σκηνοθέτης: Κώστας Γερμπάνης.
Lou Σενάριο / σκηνοθεσία: Αντονίνα Φρόκου.
InBetween Σενάριο / σκηνοθεσία: Εύα Καζαντζή.
That Night Σενάριο / σκηνοθεσία: Κωνσταντίνος Γουργιώτης.
Η Μπλε Φάλαινα Σενάριο / σκηνοθεσία: Παναγιώτης Γλυνός.
Ο θάνατος του Κηπουρού Σενάριο / σκηνοθεσία: Χριστίνα Σπηλιοπούλου.

Τις ταινίες και τους σκηνοθέτες θα παρουσιάσει ο συγγραφέας Βαγγέλης Μπέκας.

Η εκδήλωση πραγματοποιείται με την υποστήριξη του New York College.

18:00: Η μουσική στην αστυνομική λογοτεχνία

Μια πρωτότυπη ραδιοφωνική εκπομπή που θα μαγνητοσκοπηθεί, με ποικιλία τραγουδιών από μυθιστορήματα αστυνομικής λογοτεχνίας.

Ομιλητές: Νίκος Γεωργιάδης (συγγραφέας), Θανάσης Λαζαρίδης (ραδιοφωνικός παραγωγός), Χίλντα Παπαδημητρίου (συγγραφέας, μεταφράστρια).

19:30: Αφιέρωμα: Jean-Christophe Grangé

Ο μετρ του γαλλικού αστυνομικού μυθιστορήματος, του σασπένς και της ανατροπής στην Αθήνα. Παρουσίαση και ομιλία του Γάλλου συγγραφέα και δημοσιογράφου Ζαν-Κριστόφ Γκρανζέ για πρώτη φορά στην Ελλάδα, σε συνεργασία με το Γαλλικό Ινστιτούτο και τις εκδόσεις Καλέντη.

Ομιλητές: Γρηγόρης Αζαριάδης (συγγραφέας, κριτικός αστυνομικής λογοτεχνίας), Ελεονώρα Ορφανίδου (δημοσιογράφος, ραδιοφωνικός παραγωγός), Μάκης Προβατάς (δημοσιογράφος, συγγραφέας).

Στην εκδήλωση θα υπάρχει διαδοχική διερμηνεία από τη Νέβη Γκρουλλέρο.

21:00: Θέατρο: «Θέρετρα και Φέρετρα»

Πρωτότυπη θεατρική παράσταση με την συνεργασία όλων των συμμετεχόντων σε σκηνοθεσία της Ευφροσύνης Γιαννάκενα.

Διάλογοι: Γρηγόρης Αζαριάδης, Άντυ Βρόσγος, Χρήστος Γιαννάκενας, Γεωργία Παπαλυμπέρη.

Χορογραφία: Αλέξανδρος Γεωργίου.

Παίζουν: Γρηγόρης Αζαριάδης, Έρικα Αθανασίου, Άντυ Βρόσγος, Χρήστος Γιαννάκενας, Μίνως Ευσταθιάδης, Σπύρος Κακατσάκης, Γιάννης Μόσχος, Έλενα Μπολονάση, Βάσω Παπαδοπούλου, Τέση Παπαθανασίου, Γεωργία Παπαλυμπέρη, Ιωάννα Πετρίδου, Άγγελος Χαριάτης, Έλενα Χουσνή, Γιάννης Χουτόπουλος.

Έκτακτη εμφάνιση: Γιάννης Πανούσης.

Σάββατο 17 Μαΐου – Αίθουσα Ρήγας Φεραίος

18:00 – 19:30: Η ρουμανική αστυνομική λογοτεχνία:
Η περίπτωση Teodorescu

Ομιλητής: Bogdan Hrib (συγγραφέας και εκδότης), Άντζελα Μπράτσου (μεταφράστρια), Νέστορας Πουλάκος (εκδότης).

Στην εκδήλωση θα υπάρχει διαδοχική διερμηνεία από την Άντζελα Μπράτσου.

19:30 – 22:00: Studio Phonetics: «Εγκληματικά» τραγούδια

Ερμηνεύουν: Αγάογλου Μάνος, Αρβανίτη Αλέκα, Αρβανίτη Γιούλη, Γεώργα Μαργαρίτα, Γεωργούλα Άνσυ, Διοσκουρίδης Αλέξανδρος, Δρακακάκης Ιάσωνας, Ζαχαροπούλου Κατερίνα, Κουλούρης Ανδρέας, Λίσκα Νόνη, Μιμίνης Γιώργος, Μπαφές Διονύσης, Μπερτσιάς Κωνσταντίνος, Πίττα Λίλα, Πολυχρονίδη Ελεάνα, Σμέρος Σωτήρης, Τσιτσίνης Γιάννης, Φεύγα Δήμητρα.

Καθοδηγούν: Μαρίτα Καψανάκη, Δημήτρης Κατακουζηνός,
Μιχάλης Σμέρος.

Σάββατο 17 Μαΐου – Αίθουσα Αδαμάντιος Κοραής

18:30 – 19:30: Escape Book: ΑΣΥΛΟ 616

Ο συγγραφέας του βιβλίου «ΑΣΥΛΟ 616» Κώστας Χαμαλάκης συνομιλεί με τον μεταφραστή Νίκο Στρατηγάκη για τα escape books. Θα παρουσιαστεί ένα διαδραστικό παιχνίδι για το κοινό βασισμένο στους γρίφους του βιβλίου.

Yucatan
2025-05-17 17:30 - 23:00 | Ζάππειο Μέγαρο, Zappeion Hall, Αθήνα, Αθήνα, 105 57, Greece
Το όνομα Yucatan φιγουράρει σε μερικά από τα πιο εντυπωσιακά πάρτυ των τελευταίων ετών. Η ομάδα-φαινόμενο, που έχει καταφέρει να μετατρέψει το lifestyle της σε trend, συνεργάζεται με την Sensory Production και έρχεται στο Φεστιβάλ του Δήμου Αθηναίων.

Με εμφανίσεις που χαρακτηρίζονται από την απόλυτη προσοχή στη λεπτομέρεια, συνεργασίες με καταξιωμένους καλλιτέχνες και τον συνδυασμό μουσικής, μόδας και τέχνης, οι δυο ομάδες ενώνουν τις δυνάμεις τους και μεταμορφώνουν το μονοπάτι με τις γιακαράντες στο Ζάππειο σε ένα μοναδικό open air club, με απίστευτη μουσική και μοναδική ατμόσφαιρα.

Λύκειον των Ελληνίδων
2025-05-17 18:00 - 19:00 | Εθνικός Κήπος, Βασ. Αμαλίας 1, Αθήνα, Αθήνα, 105 57, Greece
Το Λύκειον των Ελληνίδων, σωματείο μη κερδοσκοπικού χαρακτήρα, ιδρύθηκε το 1911 από την Καλλιρρόη Σιγανού-Παρρέν, πρωτοπόρο του φεμινιστικού κινήματος και του εθελοντισμού στην Ελλάδα.

Είναι διαρθρωμένο σε τμήματα, τα οποία συστάθηκαν για την πληρέστερη επίτευξη των πολλαπλών σκοπών του. Στο Καταστατικό του 1911 περιλαμβάνονταν μόλις 4 τμήματα τα οποία διακρίνονταν σε επιμέρους εφορείες. Σήμερα το ΛτΕ απαρτίζεται από 17 τμήματα, ένα εκ των οποίων είναι το Τμήμα Εθνικών Χορών.

Η Χορευτική Ομάδα του ΛτΕ θα παρουσιάσει ένα πρόγραμμα αντιπροσωπευτικών ελληνικών παραδοσιακών χορών, συνοδεία ζωντανής παραδοσιακής μουσικής, μέσω του οποίου οι θεατές θα έχουν την ευκαιρία να θαυμάσουν την ποικιλομορφία της ελληνικής τοπικής φορεσιάς.

“Πλατεία” πίσω από το ηλιακό ρολόι, από την είσοδο της Λεωφόρου Βασιλίσσης Αμαλίας

Πρατίνου Street Party
2025-05-17 18:00 - 23:00 | Οδός Πρατίνου, Πρατίνου και Αμασείας, Αθήνα, Αθήνα, 116 34, Greece
Μια πραγματική και ολοζώντανη γειτονιά στο κέντρο της πόλης γιορτάζει! Ο Pepper 96.6 και τα καταστήματα της οδού Πρατίνου στο Παγκράτι σας προσκαλούν σε ένα μοναδικό Street Party για όλους. Ετοιμαστείτε για ένα Σαββατιάτικο απόγευμα γεμάτο μουσική, φαγητό, ποτό, window shopping και ατελείωτο κέφι! Από τις 6 το απόγευμα, οι αγαπημένοι ραδιοφωνικοί παραγωγοί του Pepper 96.6 Λευτέρης Κεφαλάς και dj Spector αναλαμβάνουν τα decks για να ξεσηκώσουν μικρούς και μεγάλους με τις κορυφαίες μουσικές τους επιλογές. Mια γιορτή για όλες τις ηλικίες, μια γιορτή που ζωντανεύει την εικόνα της γειτονιάς που όλοι αγαπάμε και ονειρευόμαστε!

Παραμύθια στην Πλατεία: Γεωργία Χαϊκάλη - Ιωάννα Ρήγα - Μαρίνα Δακανάλη
2025-05-17 19:00 - 20:30 | Πλατεία Μεσολογγίου, Πλατεία Μεσολογγίου, Αθήνα, Αθήνα, 116 34, Greece
Μια φορά και τρεις καιρούς…
Παραμύθια για παιδιά από 6 έως 106 ετών. Η Γεωργία Χαϊκάλη, η Μαρίνα Δακανάλη και η Ιωάννα Ρήγα ταξιδεύουν με τον λόγο και τη μουσική στις εποχές, στις ηπείρους, στις καρδιές. Είναι σκοτάδι; Είναι μακριά; Είναι ασφυκτικά; Η άνοιξη θα μας πει τα μυστικά μέσα από τα μελωδικά μας παραμύθια.

Αφήγηση: Γεωργία Χαϊκάλη
Φωνητικά/κρουστά: Μαρίνα Δακανάλη
Σαντούρι: Ιωάννα Ρήγα

Βραδιά Παραδοσιακών Βουλγαρικών Χορών στην Αθήνα
2025-05-17 19:00 - 23:00 | Πλατεία Κοραή, Κοραή 1, Αθήνα, Αθήνα, 105 64, Greece
Η Πρεσβεία της Δημοκρατίας της Βουλγαρίας στην Ελλάδα και το Φεστιβάλ του Δήμου Αθηναίων παρουσιάζουν μια παράσταση παραδοσιακών χορών με τρία βουλγαρικά φολκλορικά συγκροτήματα από την Αθήνα.
Οι ταλαντούχοι χορευτές, αναμεσά τους και μαθητές, θα είναι ντυμένοι με παραδοσιακές φορεσιές, ενώ θα παρουσιάσουν ένα πλούσιο πρόγραμμα με χορούς από όλη τη Βουλγαρία. Οι επισκέπτες μπορούν να απολαύσουν μια βραδιά γεμάτη με ανοιξιάτικη διάθεση, ρυθμό και πολλή μουσική.
Ας ενωθούμε όλοι σε έναν πολύχρωμο και χαρούμενο χορό!

Athens Disco
2025-05-17 19:00 - 23:00 | Στοά Δραγατσανίου, Δραγατσανίου 8, Αθήνα, Αθήνα, 10561, Greece
Οι δισκοθήκες ανοίγουν και οι καλύτερες μουσικές στιγμές των θρυλικών club των early 70’s γεμίζουν τον αέρα της πόλης με επιλογές από κορυφαίους συλλέκτες και Djs της Αθήνας. Ένα μοναδικό αφιέρωμα στην αυθεντική Disco εποχή, ένα ασταμάτητο κυνήγι της απόλυτης χορευτικής φιγούρας, ένα κάλεσμα στη «φυλή» που υποκλίνεται στη ντισκομπάλα. Ο ορισμός της λέξης «πάρτυ» στην καρδιά της πρωτεύουσας.

De Profundis Live: VBH
2025-05-17 20:30 - 21:30 | Επιγραφικό Μουσείο, Τοσίτσα 1, Αθήνα, Αθήνα, 106 82, Greece
Vivaldi-Bach-Handel
Τρεις από τους σημαντικότερους συνθέτες όλων των εποχών, οι οποίοι ποτέ δεν συναντήθηκαν αλλά «βρέθηκαν» μέσα από τη γραφή – τη μουσική γραφή.
Ο Γιόχαν Σεμπάστιαν Μπαχ γνώρισε, μέσα από τη γραπτή μουσική γλώσσα, τον Αντόνιο Βιβάλντι κι έμαθε τη μουσική σκέψη μέσα από τις συνθέσεις του σπουδαίου Βενετού συνθέτη. Ο Χαίντελ και ο Μπαχ, αν και οι δύο Γερμανοί και οι δύο γεννημένοι το 1685, ποτέ δεν κατάφεραν να συναντηθούν. Και πάλι η μουσική γλώσσα «ταξίδεψε» μέσω της γραφής, δημιουργώντας πολλά χειρόγραφα του Μπαχ με μουσική του Χαίντελ, ενώ και η μουσική του Χαίντελ είναι γεμάτη με επιρροές του Αντόνιο Βιβάλντι.

Μία παράσταση γεμάτη από τα αριστουργήματα της μουσικής τέχνης τριών ιδιοφυών συνθετών, μία πρώτη συνάντησή τους μέσω της μουσικής στο αίθριο του Επιγραφικού Μουσείου Αθηνών.

De profundis ensemble

A’ Βιολιά
Ηλίας Γυφτονικολός
Ζωή Προκοπίου

Β’ Βιολιά
Χρυσή Τζάβλα
Μαρία Αργύρη

Βιόλα
Ελένη Φουρλάνου

Τσέλο
Μυρτώ Ξηρουχάκη

Κοντραμπάσο
Γιώργος Ντάνης

Απαιτείται η κράτηση θέσης.

Ξενάγηση στην Έκθεση: Κύπρος 1974 - Η Μνήμη Είναι η Μόνη Πατρίδα των Ανθρώπων
2025-05-18 10:00 - 11:00 | Δημόσιο Καπνεργοστάσιο, Λένορμαν 218, Αθήνα, Αθήνα, 104 43, Greece
Ποια είναι η εμπειρία του 1974;

Πώς καταγράφονται η εισβολή και η προσφυγιά στον δημόσιο βίο, στην καθημερινότητα, στην ιστορία, στην τέχνη και στη λογοτεχνία; Πώς συγκροτείται η συλλογική και ατομική ταυτότητα των ανθρώπων που ξεριζώθηκαν, που βίωσαν την απώλεια αλλά βρήκαν τη δύναμη να δημιουργήσουν ξανά;

Η έκθεση αφηγείται τα ιστορικά γεγονότα, το πραξικόπημα, την εισβολή, την προσφυγιά, τον αντικατοχικό αγώνα αλλά και την ανασυγκρότηση, τη μέριμνα για την πολιτιστική κληρονομιά και την εκπαίδευση, τη δημιουργία και τη ματιά στο μέλλον.

Η δράση απευθύνεται σε ενήλικες.

Απαιτείται η κράτηση θέσης έως 15 Μαΐου, στο +210 367 3273, από Δευτέρα έως Παρασκευή 9:00-16:00.

130 Χρόνια Σύλλογος των Αθηναίων - Ξενάγηση στο Αθηναϊκό Μουσείο
2025-05-18 11:00 - 12:00 | Σύλλογος των Αθηναίων, Κέκροπος 10, Αθήνα, Αθήνα, 105 58, Greece
Γιορτάζουμε τη Διεθνή Ημέρα Μουσείων με μια δωρεάν ξενάγηση στον Σύλλογο των Αθηναίων και στο Αθηναϊκό Μουσείο.

Οι επισκέπτες θα έχουν την ευκαιρία να περιηγηθούν στο “Αθηναϊκό Μουσείο” και να ταξιδέψουν νοητά σε δύο αιώνες αθηναϊκής ιστορίας, μέσα από σημαντικά τεκμήρια-δωρεές οικογενειών πού διαμόρφωσαν τη φυσιογνωμία της πόλης και συλλογές πού αντικατοπτρίζουν τον αστικό τρόπο ζωής τού 19ού και τού 20ού αιώνα.

Η περιήγηση περιλαμβάνει επίσκεψη στον “Σύλλογο των Αθηναίων”, που φέτος συμπληρώνει τα 130 χρόνια προσφοράς στην πόλη των Αθηνών.

Η ξενάγηση θα πραγματοποιηθεί από τη μουσειολόγο του «Αθηναϊκού Μουσείου», Έλενα Γκοτσίνα.

Απαιτείται η κράτηση θέσης: info@syllogostonathinaion.gr (Ονοματεπώνυμο, Αριθμός Ατόμων, Ημερομηνία Δράσης)

Όσοι δεν Πρόλαβαν - Διαδρομή Μνήμης 1940-1944
2025-05-18 11:00 - 12:30 | Γ’ Κοιμητήριο Αθηνών, Θηβών & Κοτυόρων, Αθήνα, Αθήνα, 184 54, Greece
Η διαδρομή μνήμης είναι ένας φόρος τιμής στα χιλιάδες ανώνυμα θύματα της πείνας κατά τη διάρκεια της κατοχής, καθώς και στα θύματα των εκτελέσεων από τις δυνάμεις κατοχής. Αναζητώντας το χθες στο σήμερα, ξεδιπλώνονται ιστορίες του τόπου και των ανθρώπων. Συγχρόνως, επανασυστήνεται στο κοινό το Γ’ Νεκροταφείο ως ιστορικός τόπος μνήμης για «όσους δεν πρόλαβαν» να δουν τη χώρα μας ελεύθερη.

Την περιήγηση θα πραγματοποιήσουν η Ζέττα Αντωνοπούλου, Ιστορικός-Αρχαιολόγος, και η Ελίζα Νεοφύτου, Αρχιτέκτονας-Μουσειολόγος.

Σημείο συνάντησης: Είσοδος Γ’ Κοιμητηρίου

Απαιτείται η κράτηση θέσης.

Η Τιμοθέα στα εν Άστει Διονύσια
2025-05-18 11:00 - 12:30 | Επιγραφικό Μουσείο, Τοσίτσα 1, Αθήνα, Αθήνα, 106 82, Greece
Μια δράση για παιδιά δημοτικού, εμπνευσμένη από μια επιγραφή του Επιγραφικού Μουσείου, που φέρει δύο ψηφίσματα της Εκκλησίας του Δήμου. Η δράση θα πραγματοποιηθεί από την αρχαιολόγο και εικαστικό του Μουσείου, στο πλαίσιο του εορτασμού της Διεθνούς Ημέρας Μουσείων.

Η δράση απευθύνεται σε παιδιά ηλικίας 7-11 ετών.

Απαιτείται η κράτηση θέσης: Δήλωση συμμετοχής στα τηλέφωνα του Επιγραφικού Μουσείου +210 88 47 576 και +210 82 32 950 (εσωτ: 203, 205, 209) και ώρες 08:00 – 14:00

Οι κρατήσεις ανοίγουν 11/5, στις 12:00 το μεσημέρι.

Στα Χνάρια των Φιλελλήνων
2025-05-18 11:00 - 13:00 | Ρώσικη Εκκλησία, Φιλελλήνων, Αθήνα, Αθήνα, 105 57, Greece
Περιπατητική περιήγηση στην Πλάκα πολιτιστικού και ιστορικού ενδιαφέροντος, με σημεία-σταθμούς και κοινό παρονομαστή την ιστορία της Νεότερης Ελλάδας και του Φιλελληνικού κινήματος.
Ενδεικτικοί σταθμοί: η Αγγλικανική Εκκλησία επί της οδού Φιλελλήνων, στην οποία φυλάσσονται λείψανα του μεγάλου Φιλέλληνα πλοιάρχου Frank Abney Hastings, η οικία Church, το Οθώνειο Πανεπιστήμιο, η οικία Finley, η Σχολή Χιλλ, το Μνημείο Λυσικράτους, οι προτομές του Εϋνάρδου και του Καποδίστρια στον Εθνικό Κήπο.
Ο περίπατος περιλαμβάνει επίσης, επίσκεψη και ξενάγηση στη Βουλή των Ελλήνων και στις εκθέσεις για τον Φιλελληνισμό, από τον έφορο της Συλλογής Έργων Τέχνης της Βουλής, Δρ. Θοδωρή Κουτσογιάννη.

Οι θέσεις έχουν καλυφθεί.

Μια Μέρα στο Μουσείο Αλέκος Φασιανός
2025-05-18 11:00 - 15:00 | Μουσείο Αλέκος Φασιανός, Νεοφύτου Μεταξά 15, Αθήνα, Αθήνα, 104 39, Greece
Στo πλαίσιo της Διεθνούς Ημέρας Μουσείων, το Μουσείο Αλέκος Φασιανός προσφέρει ελεύθερη είσοδο στους κατοίκους και στους επισκέπτες της πόλης.

Η έκθεση του μουσείου συστήνει στους συμμετέχοντες το εύρος του έργου του Αλέκου Φασιανού. Παρουσιάζονται έργα από το 1954 έως το τέλος της ζωής του καλλιτέχνη. Στην έκθεση συναντάμε πρώιμα έργα με αφαιρετική διάθεση της δεκαετίας του ’60 και των πρώτων χρόνων του στο Παρίσι. Έργα επηρεασμένα από τη βυζαντινή τέχνη, κολάζ, μεικτές τεχνικές, αφανείς αλλά και ευρέως αναγνωρίσιμους πίνακες με την πλέον χαρακτηριστική πινελιά του Φασιανού.
Ο μύθος της γειτονιάς του ξετυλίγεται μέσα από έργα, τα οποία αναπαριστούν εικόνες και βιώματα που απέκτησε στη γειτονιά του Αγίου Παύλου, όπου μεγάλωσε, και στις περιπλανήσεις του στην Αθήνα. Ήρωες της παιδικής του ηλικίας σμίγουν με ήρωες της ελληνικής μυθολογίας, δημιουργώντας τον αιώνιο ήρωα, τον άνθρωπο.

Πέραν των ζωγραφικών έργων, η έκθεση επιθυμεί να αναδείξει την πολύπλευρη προσωπικότητα του καλλιτέχνη, παρουσιάζοντας χειροποίητα αντικείμενα, έπιπλα και φωτιστικά, καθώς και κείμενα που έγραψε, βιβλία που εικονογράφησε και ένα πλούσιο αρχειακό υλικό της εμπλοκής του στη σκηνογραφία και στη σχεδίαση κοστουμιών για κωμωδίες του Αριστοφάνη και θεατρικά έργα του Eugene Ionesco.
Η έκθεση ξετυλίγεται μέσα σε ένα χειροποίητο αρχιτεκτόνημα του Κυριάκου Κρόκου, όπου κάθε λεπτομέρεια είναι επιμελημένη από τον Φασιανό – από τα πόμολα στις πόρτες, τα χερούλια στα ντουλάπια, τα καρφιά στους καθρέφτες, μέχρι τις νωπογραφίες και τα μωσαϊκά δάπεδα.
Το Μουσείο Αλέκος Φασιανός έχει ιδιαίτερη σημασία για τον σύγχρονο εικαστικό και αρχιτεκτονικό χάρτη της Αθήνας, μιας και είναι ένα από τα λίγα μουσεία στον κόσμο όπου η συνέργεια καλλιτέχνη και αρχιτέκτονα στηρίζει τον διάλογο μεταξύ των έργων και του χώρου που τα στεγάζει.

Ομιλούντες Λίθοι
2025-05-18 11:30 - 13:00 | Επιγραφικό Μουσείο, Τοσίτσα 1, Αθήνα, Αθήνα, 106 82, Greece
Προβολή τριών ντοκιμαντέρ βιωματικής διδασκαλίας.
Με αφετηρία επιγραφές που εκτίθενται στο Μουσείο, τα ντοκιμαντέρ δραματοποιούν σημαντικά γεγονότα της αρχαίας ελληνικής ιστορίας:
«Η Γέννηση του Θεάτρου»
«Το ψήφισμα του Θεμιστοκλή»
«Ο λοιμός στην Αθήνα»

Απαιτείται η κράτηση θέσης: Δήλωση συμμετοχής στα τηλέφωνα του Επιγραφικού Μουσείου 210 88 47 576 και 210 82 32 950 (εσωτ: 203, 205, 209) και ώρες 08:00 – 14:00

Οι κρατήσεις ανοίγουν 11/5, στις 12:00 το μεσημέρι.

Ξενάγηση στο Μουσείο Αλέκος Φασιανός
2025-05-18 12:00 - 13:00 | Μουσείο Αλέκος Φασιανός, Νεοφύτου Μεταξά 15, Αθήνα, Αθήνα, 104 39, Greece
Στo πλαίσιo της διεθνούς ημέρας Μουσείων, το Μουσείο Αλέκος Φασιανός προσφέρει μία ξενάγηση για 30 άτομα.

Η έκθεση του μουσείου συστήνει στους συμμετέχοντες το εύρος του έργου του Αλέκου Φασιανού. Παρουσιάζονται έργα από το 1954 έως το τέλος της ζωής του καλλιτέχνη. Στην έκθεση συναντάμε πρώιμα έργα με αφαιρετική διάθεση της δεκαετίας του ’60 και των πρώτων χρόνων του στο Παρίσι. Έργα επηρεασμένα από τη βυζαντινή τέχνη, κολάζ, μεικτές τεχνικές, αφανείς αλλά και ευρέως αναγνωρίσιμους πίνακες με την πλέον χαρακτηριστική πινελιά του Φασιανού.
Ο μύθος της γειτονιάς του ξετυλίγεται μέσα από έργα, τα οποία αναπαριστούν εικόνες και βιώματα που απέκτησε στη γειτονιά του Αγίου Παύλου, όπου μεγάλωσε, και στις περιπλανήσεις του στην Αθήνα. Ήρωες της παιδικής του ηλικίας σμίγουν με ήρωες της ελληνικής μυθολογίας, δημιουργώντας τον αιώνιο ήρωα, τον άνθρωπο.

Πέραν των ζωγραφικών έργων, η έκθεση επιθυμεί να αναδείξει την πολύπλευρη προσωπικότητα του καλλιτέχνη, παρουσιάζοντας χειροποίητα αντικείμενα, έπιπλα και φωτιστικά, καθώς και κείμενα που έγραψε, βιβλία που εικονογράφησε και ένα πλούσιο αρχειακό υλικό της εμπλοκής του στη σκηνογραφία και στη σχεδίαση κοστουμιών για κωμωδίες του Αριστοφάνη και θεατρικά έργα του Eugene Ionesco.
Η έκθεση ξετυλίγεται μέσα σε ένα χειροποίητο αρχιτεκτόνημα του Κυριάκου Κρόκου, όπου κάθε λεπτομέρεια είναι επιμελημένη από τον Φασιανό – από τα πόμολα στις πόρτες, τα χερούλια στα ντουλάπια, τα καρφιά στους καθρέφτες, μέχρι τις νωπογραφίες και τα μωσαϊκά δάπεδα.
Το Μουσείο Αλέκος Φασιανός έχει ιδιαίτερη σημασία για τον σύγχρονο εικαστικό και αρχιτεκτονικό χάρτη της Αθήνας, μιας και είναι ένα από τα λίγα μουσεία στον κόσμο όπου η συνέργεια καλλιτέχνη και αρχιτέκτονα στηρίζει τον διάλογο μεταξύ των έργων και του χώρου που τα στεγάζει.

Σημείο συνάντησης: Έξω από το Μουσείο

Απαιτείται η κράτηση θέσης.

Piano City Athens
2025-05-18 12:00 - 13:00 | Νοσοκομείο Παίδων “Η Αγία Σοφία”, Θηβών & Παπαδιαμαντοπούλου, Αθήνα, Αθήνα, 115 27, Greece
Γνωρίζοντας τη θεραπευτική δύναμη της μουσικής, το Φεστιβάλ του Δήμου Αθηναίων, σε συνεργασία με το Piano City Athens, φέρνει τους ήχους της στο Νοσοκομείο Παίδων «Αγία Σοφία», χαρίζοντας λίγες στιγμές χαράς και ηρεμίας στα νοσηλευόμενα παιδιά που τις έχουν περισσότερο ανάγκη.

Η δράση απευθύνεται αποκλειστικά στα παιδιά που νοσηλεύονται στο νοσοκομείο, καθώς επίσης και στο ιατρικό, νοσηλευτικό και διοικητικό προσωπικό.

Ξενάγηση στην Έκθεση: Κύπρος 1974: Η Μνήμη Είναι η Μόνη Πατρίδα των Ανθρώπων
2025-05-18 13:00 - 14:00 | Δημόσιο Καπνεργοστάσιο, Λένορμαν 218, Αθήνα, Αθήνα, 104 43, Greece

6ο Φεστιβάλ Αστυνομικής Λογοτεχνίας
2025-05-18 14:00 - 22:30 | Πολεμικό Μουσείο, Ριζάρη 2-4, Αθήνα, Αθήνα, 106 75, Greece
Το 6ο Φεστιβάλ Αστυνομικής Λογοτεχνίας Agatha στην Αθήνα είναι γεγονός!

Η διοργάνωση-σταθμός για την ελληνική αστυνομική λογοτεχνία έρχεται ξανά, για έκτη συνεχόμενη χρονιά, να φέρει κοντά ανα-γνώστες, συγγραφείς και εκδότες στη μεγάλη γιορτή του βιβλίου.
Οι εργασίες του φεστιβάλ κορυφώνονται το τριήμερο 16, 17 και 18 Μαΐου 2025, στο Πολεμικό Μουσείο (Βασ. Σοφίας & Ριζάρη 2, Αθήνα).

Τιμές Εισιτηρίων:

Ημερήσιο 6€

Τριήμερο 14€

Αναλυτικό πρόγραμμα:

Κυριακή 18 Μαΐου – Lobby

14:00 – 17:00: Έγκλημα στο Πολεμικό Μουσείο

Η συγγραφέας Τέση Παπαθανασίου έχει ετοιμάσει μια σειρά γρίφων και μυστικών κλειδιών που μας περιμένουν να τα ακολουθήσουμε μέχρι τη λύση του μυστηρίου. Για παιδιά από 8 ετών.

17:00: Μυστήριο στο Πολεμικό Μουσείο

Ποιος ήταν ο μυστηριώδης διαρρήκτης; Τι αναζητούσε ανάμεσα στα εκθέματα του Μουσείου;Μέσα από γρίφους και στοιχεία που θα συγκεντρώσουμε σε ένα πρωτότυπο «κυνήγι θησαυρού» θα δημιουργήσουμε όλοι μαζί μια δική μας αστυνομική ιστορία.

Τη δράση συντονίζει ο δημοσιογράφος και συγγραφέας Κώστας Στοφόρος.

Κυριακή 18 Μαΐου – Αίθουσα Αδαμάντιος Κοραής

15:00: Τρόμος στην πτήση Lufthansa 3015

Ζωντανό role playing game μυστηρίου από τη δημιουργική ομάδα της Gamecraft.

Ζήστε μια περιπέτεια, αναλαμβάνοντας ρόλους φανταστικών χαρακτήρων και επηρεάστε την εξέλιξή της!

Δήλωση συμμετοχών έως τις 10 Μαΐου στο τηλέφωνο 6958465415.

18:00 – 19:00: Στρογγυλή τράπεζα

Συγγραφείς, εκδότες και ατζέντηδες συζητούν με τον Bogdan Hrib για την εκδοτική αλληλεπίδραση Ελλάδας και Ρουμανίας.

Κυριακή 18 Μαΐου – Αίθουσα Ρήγας Φεραίος

15:30 – 17:00: «Ήρωες και ιστορίες»:
Εργαστήριο δημιουργικής γραφής για παιδιά

Η συγγραφέας Έρικα Αθανασίου δημιουργεί με τα παιδιά νέους ήρωες και τους συνδέει με γνωστές ιστορίες. Για παιδιά από 8 ετών.

17:00 – 18:00: Ανήλικοι και Βία

Παρουσίαση κοινωνικών ερευνών από το τμήμα εγκληματολογίας της Tabula Rasa. Η εγκληματολόγος Έλενα Μπολονάση (δικηγόρος, εγκληματολόγος, συγγραφέας) και οι μαθητές της παρουσιάζουν την έρευνά τους με θέμα «Ανήλικοι και Βία».

18:00 – 18:30: Stand Up Crime Comedy

Ο συγγραφέας Βαγγέλης Μπέκας σε μια κρίση τρέλας ανεβαίνει στην σκη-νή για να αποδείξει ότι η αστυνομική λογοτεχνία μπορεί να γίνει stand up.

18:30 – 20:00: True Crime

Εκδήλωση με θέμα το είδος True Crime.

Ομιλητές/Ομιλήτρια: Μάρθα Λεμπέση (Κοινωνιολόγος, ΜΔΕ Εγκληματολογίας, Διευθύντρια Κέντρου Μελέτης του Εγκλήματος – ΚΕ.Μ.Ε.), Γιάννης Πανούσης (ομότιμος καθηγητής εγκληματολογίας), Γιώργος Τσούκαλης (ιδιωτικός ερευνητής), Κώστας Χασιώτης (αστυνομικός υποδιευθυντής, πρώην προϊστάμενος του Τμήματος Ανθρωποκτονιών).

20:00 – 21:00: Τιμητική Βράβευση

Το φετινό βραβείο αφιερώνεται στη μνήμη του Σέργιου Γκάκα. Συγγραφείς και φίλοι παρουσιάζουν σκέψεις και αναμνήσεις για το έργο και τη ζωή του.

Πρώτο Κοιμητήριο Αθηνών: Μία Υπαίθρια Γλυπτοθήκη II
2025-05-18 17:00 - 19:00 | Α’ Κοιμητήριο Αθηνών, Λογγίνου 3, Αθήνα, Αθήνα, 116 36, Greece
Ο αρχαιολόγος και διπλωματούχος ξεναγός Μιχάλης Γιοχάλας, σε συνεργασία με το Φεστιβάλ του Δήμου Αθηναίων, πραγματοποιεί μία ξενάγηση στη γλυπτοθήκη του Α’ Κοιμητηρίου Αθηνών.

Πέρα από την «Κοιμωμένη»

Το μνημείο της Σοφίας Αφεντάκη, η μορφή που είναι γνωστή ως «Η Κοιμωμένη» του Γιαννούλη Χαλεπά είναι, δίχως αμφιβολία, το πιο γνωστό γλυπτό που συναντάμε στο Α΄Κοιμητήριο Αθηνών. Δεν είναι, ωστόσο, το μόνο αξιόλογο.

Μέσα από μία εναλλακτική διαδρομή, πέρα από την κεντρική και πολυδιάβατη οδό, θα γνωρίσουμε μία άλλη, ενδεχομένως λιγότερο γνωστή αλλά σίγουρα αξιόλογη πλευρά της υπαίθριας γλυπτοθήκης του Α΄ Κοιμητηρίου Αθηνών. Στα ανηφορικά δρομάκια θα συναντήσουμε μαυσωλεία δοξασμένων νεκρών, εκεί όπου οι θνητοί συνομιλούν με τους αθάνατους, ενώ το μεγαλόστομο πάθος για υστεροφημία συνυπάρχει με τη συντριπτική σιωπή.

Σημείο συνάντησης: Eίσοδος Α’ Κοιμητηρίου Αθηνών

Απαιτείται η κράτηση θέσης.

Περίπατος Μαθητείας: 20 και 1 Στάσεις
2025-05-18 18:00 - 19:30, 2025-05-19 18:00 - 19:30 | Εθνικός Κήπος, Βασ. Αμαλίας 1, Αθήνα, Αθήνα, 105 57, Greece
Επίσημα χαρακτηρισμένος ως «ιστορικός τόπος», ο Εθνικός (άλλοτε Βασιλικός) Κήπος είναι ένα σημείο νηνεμίας, περιτριγυρισμένο από την ένταση της πόλης, που φέρει μέσα του τη μνήμη και την ιστορία της. Ανάμεσα στα 500 είδη φυτών, που ήρθαν απ’ όλο τον κόσμο με τη φροντίδα της βασίλισσας Αμαλίας και των βοτανολόγων της, περιμένουν να συναντήσουν τους επισκέπτες μορφές μαρμάρινες: ο Διονύσιος Σολωμός, ο Αριστοτέλης Βαλαωρίτης, ο Ζαν Μωρεάς, ο Καποδίστριας, αλλά και ο Ιωάννης Εϋνάρδος, άξια τέκνα μιας Ελλάδας που δεν της έλειψε η φωτισμένη ηγεσία.

Ο Θοδωρής Γκόνης, με βασικούς ερμηνευτές την Ελένη Ουζουνίδου και τον Θανάση Δήμου, προτείνει μια ποιητική περιήγηση με υλικό, κείμενα και ντοκουμέντα αυτών των μόνιμων κατοίκων του Κήπου, των ποιητών, των πολιτικών, των γεωπόνων και των μηχανικών που τον διαμόρφωσαν και της εικοσάχρονης βασίλισσας που τον ονειρεύτηκε και μας τον χάρισε.

Σύλληψη-Σκηνοθεσία: Θοδωρής Γκόνης
Δραματουργία: Θοδωρής Γκόνης, Ελένη Στρούλια
Κοστούμια: Ματίνα Μέγκλα
Ηθοποιοί: Ελένη Ουζουνίδου, Θανάσης Δήμου, Ρωξάνη Καρφή, Χριστίνα Χαλκιά
Μουσικοί: Πάρις Κιμιωνής- Δανάη Τσιρώνη

Προτείνεται οι θεατές να φορούν άνετα ρούχα και υποδήματα

Σημείο Συνάντησης: Ηλιακό ρολόι (είσοδος από Λεωφ. Αμαλίας)

Athens All Star Party
2025-05-18 18:00 - 23:00 | Parking Θεάτρου Λυκαβηττού, Λόφος Λυκαβηττού, Αθήνα, Αθήνα, 114 71, Greece
Κάτω από το φως των αστεριών, στο «μπαλκόνι» της Αθήνας, η μουσική ενώνει τους ανθρώπους. Οι λάτρεις της πόλης δημιουργούν μια μαγική ατμόσφαιρα στο Φεστιβάλ του Δήμου Αθηναίων. Χορός, διασκέδαση και μια αίσθηση ελευθερίας, που μόνο η Αθήνα μπορεί να προσφέρει.

Το Πανηγύρι της Αθήνας
2025-05-18 18:00 - 23:00 | Πλατεία Κουμουνδούρου, Πλ. Κουμουνδουρου, Athens, Αθήνα, 105 53, Greece
Στην κατάσταση του πανηγυριού αναγεννούνται και διαδίδονται τα τραγούδια και οι χοροί μέσα στη χαρά της γιορτής. Σε ένα πνεύμα που συνδέει μνήμες και ταυτότητες, κοινά συναισθήματα και στοχασμούς. Με τη συμμετοχή όλου του κόσμου τα τραγούδια και οι χοροί αποτελούν κοινό κτήμα.

Το μουσικό σχήμα «Γυαλί Καφενέ project» επιχειρεί να ενώσει χρόνους και τόπους, να μετατρέψει το παρελθόν σε παρόν… σε έναν κυκλικό χορό μουσικών χρωμάτων και αρωμάτων. Αποτελείται από σημαντικούς ερμηνευτές, ορμώμενους από την ελληνική παράδοση, με στοιχεία από το Ρεμπέτικο και με μια έντεχνη και σύγχρονη «πινελιά», σε ένα δημιουργικό μουσικό διάλογο του «εμείς και οι άλλοι», με ιδιαίτερο χαρακτηριστικό τη φρεσκάδα, τη ζωντάνια και τη «γκρούβα».

Gyalí Kafené project
Αυγερινή Γάτση – τραγούδι, ακορντεόν
Νικόλας Κουδούνης – σαντούρι
Νίκος Γύρας – κοντραμπάσο
Μανούσος Κλαπάκης – κρουστά
Γιώργος Κωτσίνης – κλαρίνο
Θωμάς Κωνσταντίνου – τραγούδι, ούτι

Μαζί τους ο Αντώνης Κυρίτσης και η Κωνσταντίνα Πάτση στο τραγούδι,
ο Μανώλης Κόττορος στο βιολί,
καθώς και ο Πέτρος Μήτσου στη γκάιντα και την τσαμπούνα.

Μουσική επιμέλεια: Γιώργος Κωτσίνης

Το Γυαλί Καφενέ ήταν το στέκι των μουσικών στα Γιάννενα. Το Gyalí Kafené project γίνεται το νέο μας μουσικό στέκι.

CONQUISTADORS
2025-05-19 10:00 - 18:00 | Πολιτιστικός Χώρος Macart, Λένορμαν 244, Αθήνα, Αθήνα, 104 43, Greece
Ο Νίκος Κυριακόπουλος και οι conquistadors του, αποβιβάζονται στη Λένορμαν.
Δράκοι και άγρια θηρία, ντόπιοι και conquistadors αλλά και ο Θάνατος αυτοπροσώπως, μάχονται μέσα σε απάτητες ζούγκλες.

Τα 36 έργα που απαρτίζουν την έκθεση, δεν έχουν στόχο να υπηρετήσουν την ιστορία ή το ιστορικό genre της ζωγραφικής. Ο καλλιτέχνης αντλεί το υλικό του από τον μύθο που συνοδεύει την Εποχή των Ανακαλύψεων και πλάθει εικόνες μακριά και πέραν του νατουραλισμού, τόσο σε μορφολογικό όσο και σε επίπεδο θεματικού περιεχομένου.
Τα έργα έχουν δημιουργηθεί με την μέθοδο της μονοτυπίας, τεχνική που χρονολογείται από τον 16ο αιώνα και που, σε συνδυασμό με τις ιστορίες που περιγράφουν, αποκτούν ένα ακόμη ιδιαίτερο ενδιαφέρον.
Οι περιπέτειες των ηρώων αποτελούν αφορμή όχι μόνο για τις περιπέτειες της γραμμής και του χρώματος, αλλά και αφετηρία για στοχασμό πάνω σε έννοιες όπως αυτές της επιθυμίας, του φόβου, της σύγκρουσης ή της πλάνης.

Εγκαίνια: Πέμπτη 8 Μαΐου 2025 και ώρα 19:30 – 23:00

Ώρες λειτουργίας:
Καθημερινά 10:00 – 18:00
Σάββατο 11:00 – 15:00
Κυριακή κλειστά

Βασίλης Παπαγεωργίου - Ζωγραφική και Γλυπτική: Lignea Creatura Stans
2025-05-19 11:30 - 20:30 | Γκαλερί Έρση, Κλεομένους 4, Αθήνα, Αθήνα, 106 75, Greece
Ο φυτικός, ζωικός και ανθρώπινος κόσμος, ο θρύλος, ο μύθος, η φαντασία και το όνειρο συνθέτουν τη νέα εικαστική θεματική του Βασίλη Παπαγεωργίου. Οι οξύμωροι ήρωες του, τα ξυλοπλάσματα που εφευρίσκει, βρίσκονται στον δισδιάστατο και τρισδιάστατο χώρο που μας περιβάλλει, σε μια διαρκή περιδίνηση. Εποπτεύοντας αισθητικά, το βάθος των συνεπειών της καταστροφής του κόσμου από την ανθρώπινη παρέμβαση, δημιουργεί αξίες από πολιτισμικές αναφορές της παράδοσης και της φύσης, οι οποίες ορίζουν τις παραμέτρους της συνύπαρξης.

Ώρες λειτουργίας: Δευτέρα-Παρασκευή 11:30- 14:30 & 17:30 – 20:30, Σάββατο: 11:30-15:00

Έκθεση Σύγχρονης Κεραμικής ΤΑΚΙΜΙ II – Επανασυνδέσεις
2025-05-19 12:00 - 15:00 | Κέντρο Μελέτης Νεώτερης Κεραμεικής, Μελιδώνη 4-6, Αθήνα, Αθήνα, 105 53, Greece
Το Κέντρο Μελέτης Νεώτερης Κεραμεικής – Ίδρυμα Οικογένειας Γ. Ψαροπούλου (KMNK), σε συνεργασία με το Γαλλικό Ινστιτούτο Ελλάδος, διοργανώνουν την έκθεση «ΤΑΚΙΜΙ II – Eπανασυνδέσεις μέσα από τα έργα της Όλγας Βλάσση και της Auréline Caltagirone στο Μουσείο Νεότερης Κεραμικής».
Στην έκθεση παρουσιάζονται έργα, που δημιούργησαν οι δύο νέες κεραμίστριες κατά τη συμμετοχή τους στο πρόγραμμα καλλιτεχνικής διαμονής του Γαλλικού Ινστιτούτου Ελλάδος, το οποίο πραγματοποιήθηκε στο «Κατάλυμα της Γαλλίας» στη Ρόδο το 2024, σε συνεργασία με το ΚΜΝΚ. Μέσα από τα έργα τους, η Όλγα και η Auréline αφηγούνται τις σκέψεις και τα βιώματά τους από τη διαμονή τους στο νησί, εμπνευσμένες από τους μύθους και την ιστορία της κεραμικής της Ρόδου.
Επιμέλεια έκθεσης: Θαλασσινή Μπράτσου

Εγκαίνια: Κυριακή 18 Μαΐου 2025, 20:30

Ωράριο έκθεσης:
Δευτέρα 12:00-15:00, Τρίτη – Πέμπτη 12:00-20:00,
Παρασκευή 12:00 – 15:00 και Σάββατο 11:00 – 14:00

Το Ταξίδι της Καντάδας από τα Επτάνησα στην Αθήνα: Ένας Μουσικός Περίπατος με Καντάδες στα Στενά της Πλάκας
2025-05-19 20:30 - 22:30 | Αέρηδες, Μάρκου Αυρηλίου & Διογένους, Αθήνα, Αθήνα, 105 55, Greece
Tο μουσικό συγκρότημα των σύγχρονων τροβαδούρων, αδελφών Καραβιώτη, θα παρουσιάσει το δρώμενο της καντάδας στα σοκάκια της Πλάκας.

Μια νοσταλγική αναδρομή στις ερωτικές μουσικές της παλιάς Αθήνας.

Οι ήχοι που άλλοτε γέμιζαν τις ταβέρνες του κέντρου της πόλης στην Πλάκα, του Ψυρρή και την Ομόνοια, αναβιώνουν μέσα από λάτρεις του είδους, που με μεράκι και αγάπη συντηρούν τις παλιές μελωδίες.

Σημείο συνάντησης: Αέρηδες (Μάρκου Αυρηλίου & Διογένους)

Pepper Church Sessions: Hume Assine
2025-05-19 20:30 - 23:00 | Αγγλικανική Εκκλησία Αγίου Παύλου, Φιλελλήνων 27, Αθήνα, Athens, 105 57, Greece
Τα κατανυκτικά Pepper Church Sessions έρχονται για ακόμη μία χρόνια στο Φεστιβάλ του Δήμου Αθηναίων, «πλημμυρίζοντας» την Αγγλικανική εκκλησία του Αγίου Παύλου στο κέντρο της πόλης, με συνθέσεις αγαπημένων καλλιτεχνών.

Οι Hume Assine, με το ιδιαίτερο μουσικό τους στυλ που συνδυάζουν keyboards, samples και φωνητικά, παρουσιάζουν το νέο τους πρότζεκτ, «Athens Blues», ταξιδεύοντας το κοινό στις αστικές ιστορίες της μεγάλης πόλης που λέγεται Αθήνα.

Είσοδος μόνο με προσκλήσεις από τον Pepper 96.6.

Συναυλία με τον Δημήτρη Μυστακίδη
2025-05-19 21:00 - 23:00 | Εθνικό Αρχαιολογικό Μουσείο, Πατησίων 44, Αθήνα, Αθήνα, 106 82, Greece
Στο πλαίσιο του Φεστιβάλ του Δήμου Αθηναίων, τη Δευτέρα 19 Μαίου στις 21:00 ο Ελληνικός 93.2 υποδέχεται τον Δημήτρη Μυστακίδη. Μόνος επί σκηνής, αυτοαναλύεται και αυτοσχεδιάζει σε μια σόλο πειραματική παράσταση όπου η λαϊκή κιθάρα μπλέκεται με λούπες και ατμοσφαιρικά ηχοτοπία. Μια μυσταγωγική Συνάντηση γεμάτη με τραγούδια από την δισκογραφία του, με ρεμπέτικα και άλλα αγαπημένα του. Κάποια πειραγμένα και κάποια απείραχτα.

Μια μυσταγωγική Συνάντηση γεμάτη με τραγούδια από την δισκογραφία του, με ρεμπέτικα και άλλα αγαπημένα του, όπου η λαϊκή κιθάρα μπλέκεται με λούπες και ατμοσφαιρικά ηχοτοπία!

Τη Δευτέρα 19 Μαΐου, στις 21:00, στον προαύλιο χώρο του Εθνικού Αρχαιολογικού Μουσείου Αθηνών, ο Δημήτρης Μυστακίδης, μόνος επί σκηνής, αυτοαναλύεται και αυτοσχεδιάζει σε μια σόλο πειραματική παράσταση!

Μια μυσταγωγική Συνάντηση γεμάτη με τραγούδια από την δισκογραφία του, με ρεμπέτικα και άλλα αγαπημένα του.
